อย่าลืม! BIZ- EKH ติด Cash Balance วันนี้
อย่าลืม! BIZ- EKH ติด Cash Balance เริ่ม 8 ส.ค. – 16 ก.ย.59 ขณะที่ขยายช่วงดำเนินการ AJD,AJD-W1,AJD-W2,CHOW,TKN ยาวถึง 26 ส.ค.59
8 ส.ค. 2559

ตลาดหลักทรัพย์แห่งประเทศไทย (ตลท.) ประกาศขยายช่วงดำเนินการหลักทรัพย์ที่เข้าข่ายมาตรการกำกับการซื้อขาย ระดับ 1 : Cash Balance ดังนี้ บริษัท บิสซิเนสอะไลเม้นท์ จำกัด (มหาชน) หรือ BIZ และบริษัท เอกชัยการแพทย์ จำกัด (มหาชน) หรือ EKH โดยมีผลวันที่ 8 ส.ค. 2559 สิ้นสุดวันที่ 16 ก.ย. 2559
ขณะที่ขยายช่วงดำเนินการบริษัท คราวน์ เทค แอดวานซ์ จำกัด (มหาชน) หรือ AJD ,ใบสำคัญแสดงสิทธิในการจองซื้อหุ้นสามัญ ของบริษัท คราวน์ เทค แอดวานซ์ จำกัด (มหาชน) ครั้งที่ 1 หรือ AJD-W1 , ใบสำคัญแสดงสิทธิในการจองซื้อหุ้นสามัญ ของบริษัท คราวน์ เทค แอดวานซ์ จำกัด (มหาชน) ครั้งที่ 2 หรือ AJD-W2 ,บริษัท เชาว์ สตีล อินดัสทรี้ จำกัด (มหาชน) หรือ CHOW และบริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN โดยให้มีผลวันที่ 8 ส.ค. 2559 สิ้นสุดวันที่ 26 ส.ค. 2559